**Valkkari Pohjois-Karjala – työryhmän toimintakertomus**

Pohjois-Karjalan Lintutieteellinen Yhdistys ry perusti keväällä 2015 työryhmän, joka kantaa nimeä Valkkari Pohjois-Karjala. Työryhmässä jatkoivat 2019:

Antikainen Kari (Keski-Karjalan Luonto ry:n pj)

Hokkanen Timo J. (työryhmän siht. Pohjois-Karjalan ELY-keskus)

Kontiokorpi Anniina (Pohjois-Karjalan maakuntaliitto

Leppänen Janne (PKLTY:n rahastonhoitaja)

Martiskainen Kimmo (työryhmän pj, Keski-Karjalan Luonto ry)

Miettinen Juha (PKLTY)

Nurmi Toni (PKLTY:n vpj)

Ohtonen Arvo

Pirinen Mika (Pohjois-Karjalan ELY-keskus)

**Toiminnasta talvikaudella 2018-2019 ja vuoden 2019 aikana**

Talvikaudella 2018 - 2019 työryhmän organisoimana ylläpidettiin edelleen lähes 50 ruokintaa läpi maakunnan Kesälahdelta Kolille. Ongelma-alueina ovat olleet Tohmajärvi ja Rääkkylä johtuen yhden henkilön muutosta muualle. Työryhmän jäsenten lisäksi ruokintojen ylläpitoon maastossa osallistui kymmenkunta muuta lintuharrastajaa. Syksyllä 2019 ruokintoja aloitettiin kesän yli pakastetuilla rasvoilla. Vuoden 2019 aikana läskiä hankittiin lisää kaikkiaan n. 544kg 1115€:lla Ruokinnat jatkuvat edelleen talvella 2019 - 2020. Läskiä on saatu ostaa Kesälahdelta Bonus Carnis Oy:n pienteurastamolta sekä Kuopiosta Savo-Karjalan lihalta. Kari Antikaiselle korvattiin 63€ läskipakastimen sähkönkulutuksesta.

Eri tavoin aiemmin saatuja tikkaläskirahoja oli PKLTYn hallussa 1.1.2019 761,99€ ja Keski-Karjalan luonnon tilillä 174,5€ siirrettiin. Vuoden 2019 aikana lisärahaa saatiin seuraavasti: PKLTY ja Keski-Karjalan luonto ry varasivat molemmat budjettiinsa 200€ läskirahaksi. Kontiolahden luonnonystävät lahjoitti 100€. Yksityishenkilöt lahjoittivat yhteensä 75€. Vuoden 2019 rahaliikenne hoidettiin PKLTYn tilin kautta.

31.12.2019 tikkaläskirahoja oli PKLTYn tilillä 433,24€ ja Keski-Karjalan luonnon tilillä 0€. Huom! Keski-Karjalan luonnon tilillä olleet 374,5€ siirrettiin PKLTYn tilille 3.12.2019 ennen joulukuussa tulleita läskilaskuja.

Työryhmä kokoontui vuoden 2019 aikana kerran 12.12.2019. Lisäksi asioista on keskusteltu sähköpostitse ja puhelimitse. Tärkeimmät keskustelun aiheet ovat olleet:

* Ruokintojen toteutuminen, läskin saatavuus ja laatu
* Talvikauden 2019 -2020 ruokintojen suunnittelu
* Keväisten reviiritarkastusten tulokset Pohjois-Karjalassa ja varmistettujen pesintöjen tilanne

Vuokon säätiölle tehtiin jälleen maaliskuussa hakemus talviruokinnan rahoittamiseksi. Vieläkään ei saatu myönteistä päätöstä. Säätiöstä kuitenkin kannustetaan jatkamaan. Hakijoita on paljon ja hakemukset kovatasoisia.

Läskin saatavuudessa ja laadussa on ollut haasteita. Bonus Carnikselta on saatu hyvälaatuista, mutta kapasiteetti ei riitä koko maakuntaan. Isoilla toimijoilla teurastukseen tulevat siat ovat pieniä ja vähärasvaiseksi jalostettuja. Kevättalvella 2019 saatiin Kuopiosta hyviä eriä kesän yli säilytykseen. Sen sijaan syksytalven erän laadusta jouduttiin huomauttamaan. Kesäaikainen läskin hankinta edellyttää kylmäketjusta huolehtimista ja pakastin kapasiteettia. Käytössä ovat olleet Keski-Karjalan luonnon pakastin Kiteellä, sekä Niittylahden opistolle sijoitettu Juha Miettisen neuvottelema pakastin. Sekä useiden ruokinnan ylläpitäjien kotipakastimet. Yhteistyö Joensuun Rantakylän Herkkuleipomon kanssa on jatkunut. Kuopiosta tuleva läski saapuu Joensuuhun samassa autossa leipomon käyttämien lihojen kanssa.

Valkkari Pohjois-Karjala- Facebook ryhmä jatkoi tikkatiedon jakamista ja ryhmän toiminnan tiedottamista. Facebook-ryhmän ylläpitäjänä toimivat Anniina Kontiokorpi, Johanna Lakka ja Toni Nurmi. Sivulla on 159 tykkääjää.

Ryhmä osallistui perinteisen tikkapikkujoulun suunnitteluun ja toteutukseen tammikuussa 2019, jonka keskuspaikka tällä kertaa oli Joensuussa. Vastaavasti loppuvuonna 2019 suunniteltiin tammikuussa 2020 pidettyä tammitikkapikkujoulua.